Diari Oficial de la Generalitat Valenciana


Sumari del DOGV 9978, del 08-11-2024 (2024/11110)

RESOLUCIÓ de 6 de novembre de 2024, de la Presidència, d'ampliació del termini per a resoldre els expedients d'ajudes derivats de la convocatòria d'ajudes previstes en la Resolució de 30 d'abril de 2024, de la presidenta de Turisme Comunitat Valenciana, per la qual es convoquen les ajudes per a millorar el posicionament del sector turístic per a l'any 2024.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9978

Data del DOGV
:   08-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11402

CVE
:   QBSN-H-9883-64695

Data del document
:   06-11-2024

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * Turisme Comunitat Valenciana
    * ajuda pública
    * turisme

*Antecedents de fet*

U. Per la Resolució de 30 d'abril de 2024, de la presidenta de Turisme Comunitat Valenciana, es van convocar ajudes per a millorar el posicionament del sector turístic per a l'any 2024. Aquesta convocatòria va ser publicada en el *Diari Oficial de la Generalitat Valenciana*, d'ara en avant DOGV, núm. 9845, de data 09.05.2024. Les ajudes responen a les directrius establides tant en el Pla estratègic del turisme de la Comunitat Valenciana 2021-2025 com al Pla estratègic de subvencions de la Presidència de la Generalitat i els seus organismes públics per al període 2024-2026 (aprovat aquest últim per la Resolució de 21 de maig de 2024, de la consellera d'Innovació, Indústria, Comerç i Turisme, i publicat en el DOGV núm. 9858, de 28.05.2024), i arrepleguen els programes d'actuació de Turisme Comunitat Valenciana per a l'any 2024, i en concret el que és objecte d'aquesta proposta de resolució:

Programa 1: dirigit a empreses turístiques de la Comunitat Valenciana que desenvolupen durant el 2024 projectes orientats al posicionament del sector turístic.

Programa 2: dirigit a empreses, associacions, federacions o fundacions que duguen a terme durant el 2024 esdeveniments musicals, esportius, gastronòmics i culturals a la Comunitat Valenciana que tinguen impacte turístic.

És especialment objecte de la present resolució el programa 2, atés que el programa 1 ha sigut resolt.

Dos. Segons el punt 5 de l'article 12 de la Resolució, relatiu a la concessió o denegació d'ajudes, d'acord amb el que s'estableix en l'article 25.4 de la Llei 38/2003, de 17 de novembre, general de subvencions (d'ara en avant LGS), el termini màxim per a resoldre i notificar la resolució serà de sis mesos des de la publicació de la convocatòria en el *Diari Oficial de la Generalitat Valenciana*. Aquest termini podrà suspendre's per qualsevol de les causes previstes en l'article 22 i 25.2 de la Llei 39/2015, d'1 d'octubre, del procediment administratiu comú de les administracions públiques. Transcorregut aquest termini sense haver-se notificat la resolució a les persones o entitats interessades, podrà entendre's desestimada la sol·licitud de concessió d'ajuda en els termes previstos en l'article 25.5 de la Llei 38/2003, de 17 de novembre, general de subvencions.

Tres. D'acord amb el punt anterior, i considerant la data de publicació de la resolució, el 9 de maig de 2024, en el *Diari Oficial de la Generalitat Valenciana*, número 9845, el termini per a resoldre sobre la concessió de les ajudes convocades finalitzaria el pròxim 11 de novembre de 2024.

Quatre. En data 28 d'octubre de 2024, el cap de l'Àrea de Competitivitat Turística de Turisme Comunitat Valenciana, com a òrgan instructor de les ajudes, va emetre informe sobre la conveniència de procedir a l'ampliació del termini per a resoldre els expedients d'ajudes derivats de la convocatòria d'ajudes previstes en la Resolució de 30 d'abril de 2024, de la presidenta de Turisme Comunitat Valenciana, per la qual es convoquen les ajudes d'impuls al posicionament turístic per a l'any 2024, en el qual es realitzen, entre altres, les següents consideracions:

1. El principal factor condicionant de la situació és el nombre i conformació de la plantilla adscrita al Servei d'Ajudes en aquests moments.

Des de 2023, la direcció del Servei s'assumeix provisionalment pel cap del Servei d'Infraestructures, després de quedar aquesta direcció sense cobrir per falta de recursos humans, al mateix temps que els quatre tècnics del servei es van jubilar o van marxar a unes altres dependències de la Generalitat, i hi quedà només el personal administratiu des de la data. És a dir, hi ha cinc vacants sense cobrir; tan sols, i a causa de les contractacions possibles per la gestió de programes MRR, recentment s'hi ha incorporat una tècnica del grup A.

Com es dedueix de tot això, el Servei d'Ajudes manca del personal suficient per a poder, en els terminis legalment establits, donar eixida a les convocatòries d'ajudes.

2. Els terminis mínims necessaris per a resoldre les ajudes s'han vist incrementats per un nou precepte de la llei de subvencions que afecta la convocatòria. Això és degut a una modificació de la Llei de subvencions que va entrar recentment en vigor. Aquesta modificació suposa haver de requerir als beneficiaris de subvencions de més de 30.000 euros que justifiquen que no són morosos, la qual cosa obliga a incloure dues noves etapes en el tràmit, ja que a la proposta de resolució ara s'uneix una «proposta provisional de resolució» i dona termini als beneficiaris perquè justifiquen que efectivament no són morosos.

Per això, la celebració de la Comissió d'Avaluació d'Ajudes, la publicació de les dues propostes de resolució provisional i definitiva en el DOGV, les al·legacions a la proposta provisional que cal resoldre abans de dictar la proposta definitiva de concessió, el termini per a justificar, la revisió de la documentació justificativa i posterior requeriment de documentació (en el cas de no haver justificat correctament), han suposat un temps considerable addicional en la tramitació.

Cinc. En data 31 d'octubre de 2024, el director de Turisme Comunitat Valenciana va emetre proposta de resolució d'ampliació del termini per a resoldre els expedients de la convocatòria, segons la Resolució de 30 d'abril de 2024, de la presidenta de Turisme Comunitat Valenciana, per la qual es convoquen les ajudes d'impuls al posicionament turístic per a l'any 2024.

Als fets anteriorment exposats són aplicable els següents

*Fonaments de dret*

Primer. Sobre la competència per a dictar la present resolució

La competència per a dictar la present resolució l'ostenta la presidenta de Turisme Comunitat Valenciana, d'acord amb el que s'estableix en apartat 2, lletra f), de l'article 31 del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística, així com en el que s'estableix en l'article 11.5, de la Resolució de 9 de maig de 2023, esmentada en el fonament primer, en relació amb l'apartat 2 de l'article 128 del Decret 163/2023, de 29 de setembre, del Consell, de modificació del Decret 112/2023, de 25 de juliol, del Consell, per la qual s'estableix l'estructura orgànica bàsica de la Presidència i de les conselleries de la Generalitat, publicat en el DOGV núm. 9696, de 3 d'octubre de 2023.

Segon. Sobre la necessitat de motivació de la present resolució i possibilitat d'ampliació de termini

L'article 35 de la Llei 39/2015, d'1 d'octubre, del procediment administratiu comú de les administracions públiques, que estableix que seran motivats, amb succinta referència de fets i fonaments de dret els acords d'aplicació de la tramitació d'urgència, d'ampliació de terminis i de realització d'actuacions complementàries. Aquesta motivació es deriva del que s'ha exposat en l'antecedent de fet quatre anterior.

Conforme a l'article 23 de la Llei 39/2015, d'1 d'octubre, del procediment administratiu comú de les administracions públiques, excepcionalment, quan s'hagen esgotat tots els mitjans personals i materials disponibles als quals es refereix l'apartat 5 de l'article 21, l'òrgan competent per a resoldre, a proposta, si és el cas, de l'òrgan instructor o el superior jeràrquic de l'òrgan competent per a resoldre, podrà acordar de manera motivada l'ampliació de termini màxim de resolució i notificació, i no podrà ser aquest superior a l'establit per a la tramitació del procediment. Contra l'acord que resolga sobre l'ampliació de terminis, que haurà de ser notificat als interessats, no és possible interposar cap recurs, sense perjudici del que siga procedent contra la resolució que pose fi al procediment.

Tercer. Ampliació del termini de la resolució

Conforme a l'article 32 de la Llei 39/2015, d'1 d'octubre, abans esmentada, la decisió d'ampliació haurà de produir-se, en tot cas, abans del venciment del termini de què es tracte. En cap cas podrà ser objecte d'ampliació un termini ja vençut.

D'acord amb els antecedents de fet i fonaments de dret exposats, i vist l'informe sobre la conveniència de procedir a l'ampliació del termini, de data 28 d'octubre de 2024, del cap de l'Àrea de Competitivitat Turística de Turisme Comunitat Valenciana, com a òrgan instructor de les ajudes,

RESOLC

*Primer*

Ampliar el termini per a resoldre les sol·licituds presentades a l'empara de la convocatòria d'ajudes per a millorar el posicionament del sector turístic per a l'any 2024, convocada per la Resolució de 30 d'abril de 2024, de la presidenta de Turisme Comunitat Valenciana, publicada en el DOGV 9845, de data 9 de maig de 2024, fins al 15 de desembre de 2024, i modificar en aquest sentit l'article 12.5 de la mencionada resolució de convocatòria.

*Segon*

Ampliar el termini per a la justificació de l'ajuda fins al 17 de gener de 2025, i modificar en aquest sentit l'article 16 de la mencionada resolució de convocatòria; no obstant això, les activitats hauran d'haver-se realitzat, facturat i pagat l'any 2024.

Contra la present resolució, que posa fi a la via administrativa, podrà interposar-s'hi un recurs contenciós administratiu davant els jutjats contenciosos administratius, dins del termini de dos mesos comptats des de l'endemà de la notificació, i, potestativament, podrà interposar-s'hi un recurs de reposició davant l'òrgan que ha dictat l'acte, en el termini d'un mes, a comptar de l'endemà de la notificació d’aquesta, tot això de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 6 de novembre de 2024

Nuria Montes de Diego

Presidenta de Turisme Comunitat Valenciana